У Вікіпедыі ёсць артыкулы пра іншых асоб з прозвішчам Бабічаў.
**Міхаіл Бабічаў** (нар. 2 лютага 1995, Паставы) — беларускі футбаліст, паўабаронца эстонскага клуба «Ныме Калью» з Таліна.

Клубная кар’ера
---------------

Выхаванец пастаўскай акадэміі ПМЦ, заснавальнікам якой быў яго бацька Анатоль Бабічаў. У 2012 годзе перайшоў у склад казанскага «Рубіна», дзе выступаў за дубль. У жніўні 2014 года, пакінуўшы «Рубін», папоўніў склад клуба італьянскай Серыі D «Крас», аднак праз праблемы з дакументамі клуб здолеў заявіць іграка на чэмпіянат толькі ў канцы 2014 года.

Улетку 2015 года вярнуўся ў Беларусь. Трэніраваўся разам з «Віцебскам», які ўзначаліў былы трэнер Міхаіла ў акадэміі ПМЦ Сяргей Ясінскі, аднак клуб не паспеў заявіць яго на чэмпіянат. У выніку ў кастрычніку папоўніў склад першалігавай «Оршы».

Па заканчэнні сезона, у снежні 2015 года падпісаў кантракт з «Віцебскам». 2 красавіка 2016 года дэбютаваў у Вышэйшай лізе, адгуляўшы ўсе 90 хвілін матча супраць «Мінска» (0:1) на пазіцыі апорнага паўабаронцы. Пазней здолеў замацавацца ў апорнай зоне ў стартавым складзе віцяблян.

У снежні 2017 года перайшоў у «Тарпеда-БелАЗ». У пачатку сезона 2018 звычайна гуляў у стартавым складзе, з верасня стаў пераважна заставацца на лаўцы запасных. У студзені 2019 года па заканчэнні кантракта пакінуў жодзінскі клуб.

Пасля зыходу з «Тарпеда-БелАЗ» спрабаваў працаўлядкавацца ў «Іслачы», але беспаспяхова. Пазней адправіўся на прагляд у гродзенскі «Нёман», з якім у лютым 2019 года падпісаў кантракт. Пачынаў сезон 2019 у асноўным складзе гродзенцаў, аднак з лета страціў месца ў складзе, выступаў за дубль. У снежні 2019 года пакінуў «Нёман».

У лютым 2020 года стаў іграком латвійскага клуба РФШ. У сакавіку 2021 года перайшоў у эстонскі «Ныме Калью».

Міжнародная кар’ера
-------------------

Выклікаўся на таварыскія матчы і зборы юнацкіх зборных Беларусі. У верасні 2013 года, будучы іграком расійскага «Рубіна», адмовіўся ад чарговага выкліку. Пазней патлумачыў адмову адсутнасцю ігравой практыкі на зборах.

26 сакавіка 2016 года дэбютаваў у моладзевай зборнай Беларусі ў таварыскім матчы супраць Польшчы (0:3). Усяго за моладзевую зборную правёў 5 матчаў.

У ліпені 2017 года выступаў за другую зборную Беларусі на Кубку Караля ў Тайландзе.

Дасягненні
----------

* Латвія 02Сярэбраны прызёр Срэбраны прызёр чэмпіянату Латвіі: 2020

Зноскі
------

1. ↑  Mikhail Babichev // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Белорусский защитник Бабичев перешел из «Рубина» в итальянский «Крас»
3. ↑  Италия, Серия D. Михаил Бабичев в матче за "Крас" отметился голевым пасом
4. ↑  Сергей Ясинский: "Михаил Бабичев? Не успели дозаявить его в трансферное окно"
5. ↑  Бабичев перешел в «Оршу»
6. ↑  Бабичев и Сидоренко подписали контракты с «Витебском»
7. ↑  Бабичев сменил "Витебск" на "Торпедо-БелАЗ"
8. ↑  Четыре игрока покинули "Торпедо-БелАЗ"
9. ↑  Бабичев сменил "Торпедо-БелАЗ" на "Неман"
10. ↑  Якимов и Бабичев покидают "Неман"
11. ↑  Михаил Бабичев продолжит карьеру в Латвии в РФШ
12. ↑  Михаил Бабичев стал игроком эстонского "Нымме Калью"
13. ↑  Футбол. Защитник "Рубина" Михаил Бабичев отказался выступать за сборную Беларуси
14. ↑  Михаил Бабичев: «Россия – это не мое, не родное. Если сейчас позовут в сборную Беларуси – поеду»

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол · Эстонскі футбольны саюз |